Na osnovu člana 35. stav (3) alineja 6., Statuta Komore magistara farmacije TK broj: 01-794/16 od 03.11.2016. godine i izmjena i dopuna Statuta broj: 01-358/19 od 02.04.2019. godine, broj: 01-340/20 od 04.03.2020. godine; broj: 01-476/21 od 02.03.2021.godine i broj: 07-1151-1/24 od 22.10.2024. godine, Upravni odbor na svojoj na X redovnoj sjednici održanoj dana 12.08.2026. godine, usvojio je
PRAVILNIK O IZMJENAMA I DOPUNAMA

PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCE)

Član 1.

U Pravilniku o izdavanju, obnavljanju i oduzimanju, odobrenja za samostalan rad (u daljnjem tekstu: Pravilnik) Komore magistara farmacije Tuzlanskog kantona broj: 01-864/18 od 23.11.2018. godine i Pravilniku o izmjenama i dopunama Pravilnika o izdavanju, obnavljanju i oduzimanju, odobrenja za samostalan rad broj: 01-1138/21 od 06.10.2021. godine, broj:07-349/23 od 03.02.2023. godine i broj: 07-618/23 od 31.05.2023. godine, u članu 2. stav (5), mijenja se i glasi: 
“(5) Privremena licenca na period do jedne godine izdaje se magistrima farmacije starosne dobi 65 godina života i više, bez obzira na radnopravni status i penzionisanim magistrima farmacije, na način propisan ovim Pravilnikom.”
Član 2.

U član 3. iza riječi “obavlja”, dodaju se riječi: “ili ima namjeru obavljati“.
Član 3.

U članu 5. stav (4) riječi “broj 32/01”, zamjenjuju se riječima : “broj 12/25”.
Član 4.

U članu 6. stav (1) tačka 2. iza riječi “fakulteta” dodaju se riječi: “stečenu na akreditovanom univerzitetu u Bosni i Hercegovini koji ima akreditaciju i licencu od početka do završetka studija”, a riječi “u BiH” brišu se.
U članu 6. stav (1) tačka 5. iza riječi “primarijus” briše se tačka zarez te dodaju riječi: “stečenog na  akreditovanom i licenciranom fakultetu koji ima akreditaciju i licencu do sticanja akademske titule ili dokaz o nostrifikaciji izdat od strane nadležnog tijela za nostrifikaciju u BiH za akademske titule stečene u inostranstvu.”
U članu 6. stav (1) tačka 10. riječi: “dvije” zamijenjuju se riječima: “jednu”.
Član 5.

Iza člana 6. dodaje se novi član 6a) koji glasi:
„Član 6a)
Magistar farmacije, koji je promijenio mjesto rada i zaposlio se u Tuzlanskom kantonu, a posjeduje licencu izdatu od strane druge kantonalne komore, dužan je uz zahtjev za izdavanje licence priložiti ispisnicu i potvrdu iz evidencije stručnog usavršavanja i eventualnih disciplinskih mjera u ranijoj komori, te kopiju trenutno važeće licence, nakon čega će mu se izdati nova licenca Komore magistara farmacije Tuzlanskog kantona koja važi do isteka tekućeg licencnog perioda na koji je izdata licenca u ranijoj kantonalnoj komori.”

Član 6.

U članu 12.a stav (3) mijenja se i glasi: “ (3) Izuzetno, magistru farmacije iz stava 2. ovog člana starosne dobi 65 godina života i više, bez obzira na radnopravni status i penzionisanim magistrima farmacije Komora izdaje privremenu licencu na period važenja do jedne godine, u postupku i uslovima utvrđenim ovim Pravilnikom te Stautom i aktima Komore.”
U članu 12.a stav (4) briše se, a dosadašnji stav (5) postaje stav (4). 
Član 7.

U članu 15. stavovi (3), (4), (5), (6) i (7) brišu se.

Član 8.

U članu 17. stav (2) riječi: ”o kretanju i boravku stranaca i azilu BiH (Sl.novine FBiH broj 36/08,87/12)” zamijenjuju se riječima: “o strancima (Sl.novine BiH broj 88/2015, 34/2021)”. 

Član 9.

Član 18. mijenja se i glasi: 

„Član 18.

(1) Magistri farmacije – strani državljani koji podnose zahtjev za izdavanje licence u Tuzlanskom kantonu, a na temelju radne dozvole dužni su uz zahtjev za izdavanje licence osim dokumentacije iz člana 6.ovog  Pravilnika priložiti:

1. dokaz o državljanstvu EU/EPP ili treće države;

2. odobrenje za (privremeni ili stalni) boravak stranca u BiH - nadležna Služba za poslove sa strancima pri Ministarstvu sigurnosti BiH;
3. radnu dozvolu - nadležna kantonalna Služba za zapošljavanje;
4. Potvrdu o članstvu i aktivnostima u odgovarajućoj komori zemlje porijekla;

5. Potvrdu o poštivanju etičkih principa struke, da se protiv podnositelja zahtjeva ne vodi disciplinski postupak (good standing) koji ne smije biti stariji od 3 mjeseca a izdaje ga nadležna komora  čiji je član podnositelj zahtjeva;

6. Potvrdu o poznavanju jednog od jezika koji je u sužbenoj upotrebi u BiH, na nivou koji je potreban za nesmetanu i nužnu komunikaciju sa pacijentom, izdatu od akreditovane visokoškolske institucije u BiH, minimalno stepen C1, osim u slučajevima ako je jezik završene dodiplomske nastave bio jedan od jezika koji je u službenoj upotrebi u BiH.

(2) Strani državljani nisu obavezni priložiti uvjerenje o položenom stručnom ispitu ukoliko su

       završili fakultet po bolonjskom sustavu  obrazovanja;

(3) Dokumenti se predaju u ovjrenoj fotokopiji, a original se daje na uvid.

(4) Dokumenti iz stava (1) ovog člana moraju biti prevedeni na jedan od jezika u BiH od strane ovlaštenog sudskog tumača.“
Član 10.

U članu 19. stav (1) riječi: ”pored dokumentacije iz člana 18. ovog Pravilnika prilažu i dokaz od nadležnog tijela kojim se potvrđuje status privremenog boravka na teritoriju Federacije BiH“, zamijenjuju se riječima: „uz zahtjev za izdavanje licence prilažu dokumentaciju navedenu u članu 18. stav 1. tačka 2, 3. i 4. ovog Pravilnika.”
Član 11.

U članu 21. stav (3) briše se, a stavovi (4) i (5), postaju stavovi (3) i (4).
Član 12.

U članu 23. dodaje se novi stav (2) koji gasli: “ (2) Magistar farmacije starosne dobi 65 godina života i više, te magistar farmacije strani državljanin stiče pravo na obnovu privremene licence, ako je uz ispunjenje uvjeta iz člana 18. odnosno člana 21. ovog Pravilnika, u roku važenja prethodne privremene licence, stekao minimalno 10 bodova u postupku kontinuirane edukacije, te zadovoljio kriterije stručnog usavršavanja utvrđene Pravilnikom o oblicima, postupcima i rokovima stručnog usavršavanja i provjere stručnosti magistara farmacije.“
Član 13.

U članu 24. stav (2) mijenja se i glasi: “(2) Uz zahtjev iz stava (1) ovog člana prilaže se dokumentacija kojom se dokazuje ispunjenost uvjeta i kriterija stručnog usavršavanja propisanih Pravilnikom o oblicima, postupcima i rokovima stručnog usavršavanja i provjere stručnosti magistara farmacije, te dokaz o podmirenju članarine.“
Član 14.

Iza člana 28. dodaje se novi član 28a) koji glasi: 
„Član 28a)

„Magistar farmacije može obnavljati licencu do navršenih 75 godina života, uz uvjet da svake godine, nakon navršenih 65 godina života, uz zahtjev, predoči uredan liječnički nalaz o zdravstvenoj sposobnosti.„
Član 15.

U članu 33. broj “31.”, zamijenjuje se brojem “32.”.

